
23-TA-2709: Noteikumu projekts (Grozījumi)
Grozījumi Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu (grozījumu) projekts
 Grozījums Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu"
	Iebildums (VARAM - 14.11.2023.)
Lūdzam izteikt grozījumu šāda redakcijā: 
"43. Šo noteikumu 31. punkts stājas spēkā, kad  vienotajā veselības nozares elektroniskajā informācijas sistēmā ir pieejams vismaz viens kvalificēts elektroniskās identifikācijas līdzeklis. Līdz tam pacients veselības informācijas sistēmas datiem piekļūst, izmantojot Vienotā pieteikšanās modulī pieejamos kvalificētos elektroniskās identifikācijas rīkus. Uz ieslodzītajiem neattiecas nosacījums par identifikāciju veselības informācijas sistēmā, izmantojot personas elektroniskās identifikācijas līdzekļus."
Piedāvātā redakcija
-
	Ņemts vērā
Ņemot vērā, ka vienotā veselības nozares elektroniskā informācijas sistēma izmanto Vienotajā pieteikšanās modulī esošos elektroniskās identifikācijas rīkus un ir integrēta ar to, noteikumu projekta punkts precizēts šādā redakcijā:

Šo noteikumu 31. punkts stājas spēkā, kad Vienotajā pieteikšanās modulī ir pieejams vismaz viens kvalificēts elektroniskās identifikācijas līdzeklis, bet ne ātrāk kā 2024.gada 1.janvārī. Līdz tam pacients veselības informācijas sistēmas datiem piekļūst, izmantojot visus Vienotajā pieteikšanās modulī pieejamos elektroniskās identifikācijas līdzekļus. Uz ieslodzītajiem neattiecas nosacījums par autentifikāciju veselības informācijas sistēmā, izmantojot personas elektroniskās identifikācijas līdzekļus.

 
	-

	2.
	Noteikumu (grozījumu) projekts
 Grozījums Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu"
	Iebildums (LFNA - 03.11.2023.)
Latvijas Finanšu nozares asociācija (turpmāk – Asociācija) pārstāv virkni finanšu iestāžu, tostarp kredītiestādes, kas nodrošina lietotāju autentifikācijas funkcionalitāti Valsts reģionālās attīstības aģentūras Vienotajā pieteikšanās modulī (turpmāk – vienotais pieteikšanās modulis).

Visuprims Asociācija aicina Veselības ministriju, izstrādājot tiesību aktu projektus, kas skar jautājumus par sadarbību ar kredītiestādēm tādos jautājumos kā lietotāju autentifikācija, pievienot Tiesību aktu portālā Asociāciju kā tiesību akta projekta saskaņotāju, tādā veidā veicinot savstarpēju sadarbību, kā arī mazinot iespējas, ka izstrādātais tiesību akta projekts var radīt neskaidrības attiecībā uz sadarbību ar kredītiestādēm un citiem finanšu pakalpojumu sniedzējiem.

Asociācija ir iepazinusies ar Veselības ministrijas (turpmāk – ministrija) izstrādāto noteikumu projektu “Grozījums Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu"” (Nr. 23-TA-2709) (turpmāk – Noteikumu projekts) un nesaskaņo Noteikumu projektu norādot uz šādiem apsvērumiem.

[1.] Asociācija nevienā brīdī nav informēta par Noteikumu projekta virzību un nav iesaistīta Noteikumu projekta izstrādē, neraugoties uz apstākli, ka Asociācijas biedri nodrošina iespēju veikt lietotāju autentifikāciju vienotajā pieteikšanās modulī.

[2.] Noteikumu projekta anotācijā tiek skaidrota ministrijas konstatēta problēma, ka pastāv risks par kvalificēta elektroniskās identifikācijas līdzekļa Smart-ID nepieejamību valsts pārvaldes pakalpojumu portālā www.latvija.lv līdz 2024.gada 1.janvārim. Norādām, ka nedz Asociācijai, nedz arī SK ID Solutions AS filiāles Latvijā pārstāvjiem, kas ir kvalificētā identifikācijas rīka Smart-ID izstrādātāji, nav informācijas par minētajiem riskiem un apsvērumiem, kas ir šo risku pamatā. Aicinām ministriju sniegt detalizētu informāciju par risku radošajiem apstākļiem.

[3.] Asociācija informē, ka attiecībā uz procesu, lai Smart-ID risinājumu padarītu pieejamu vienotajā pieteikšanās modulī, lielākajā daļā izstrādņu darbs ir noslēdziess un ir uzsākts risinājuma testēšanas process.

[4.] Izvērtējot SK ID Solutions AS filiāles Latvijā jau paveiktās izstrādnes un uzsākto testēšanas procesu, provizoriski tiek plānots, ka risinājuma pieejamība produkcijas vidē varētu būt 2023.gada novembrī.

Ņemot vērā iepriekšminēto, aicinām ministriju informēt Asociāciju un SK ID Solutions AS filiāles Latvijā pārstāvjus, kādi apsvērumi ir par pamatu Noteikumu projekta anotācijā norādītajam, ka pastāv risks par kvalificēta elektroniskās identifikācijas līdzekļa Smart-ID nepieejamību valsts pārvaldes pakalpojumu portālā www.latvija.lv līdz 2024.gada 1.janvārim.
Piedāvātā redakcija
-
	Ņemts vērā
Anotācija precizēta.
	-

	3.
	Noteikumu (grozījumu) projekts
 Izdarīt Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu" (Latvijas Vēstnesis, 2014, 52. nr.; 2015, 248. nr.; 2016, 233. nr.; 2017, 171. nr.; 2018, 42., 101., 142., 251. nr.; 2019, 108. nr.; 2020, 248. nr.; 2021, 48., 243., 248. nr.; 2023, 52. nr.) šādu grozījumu:
	Iebildums (VARAM - 14.11.2023.)
     Veselības informācijas sistēmā šobrīd ir iespēja ar Vienotā pieteikšanās moduļa starpniecību autentificēties ar kvalificētiem paaugstinātas drošības personas elektroniskās identifikācijas līdzekļiem un banku līdzekļiem.
     Pāreja uz autentifikāciju tikai ar kvalificētiem un kvalificētiem paaugstinātas drošības līdzekļiem plānota pēc kvalificētā līdzekļa pievienošanas Vienotajam pieteikšanās modulim.
     Līdz tam saglabājama autentifikācija ar visiem Vienotajā pieteikšanās modulī pieejamajiem personas elektroniskās identifikācijas līdzekļiem.
     Aicinām precizēt 43. punkta redakciju.
 
Piedāvātā redakcija
"43. Šo noteikumu 31. punkts stājas spēkā, kad   Vienotajā pieteikšanās modulī ir pieejams vismaz viens kvalificēts elektroniskās identifikācijas līdzeklis.
Līdz tam pacients veselības informācijas sistēmas datiem piekļūst, izmantojot visus Vienotajā pieteikšanās modulī pieejamos elektroniskās identifikācijas rīkus.
Uz ieslodzītajiem neattiecas nosacījums par identifikāciju veselības informācijas sistēmā, izmantojot personas elektroniskās identifikācijas līdzekļus."
	Ņemts vērā
Attiecīgai punkts precizēts piedāvātajā redakcijā.
	-

	4.
	Noteikumu (grozījumu) projekts
 Izdarīt Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu" (Latvijas Vēstnesis, 2014, 52. nr.; 2015, 248. nr.; 2016, 233. nr.; 2017, 171. nr.; 2018, 42., 101., 142., 251. nr.; 2019, 108. nr.; 2020, 248. nr.; 2021, 48., 243., 248. nr.; 2023, 52. nr.) šādu grozījumu:
	Iebildums (VARAM - 14.11.2023.)
VRAA nesaskaņo šī punkta redakciju, jo portāls www.latvija.gov.lv ir no Vienotā pieteikšanās moduļa neatkarīgs risinājums. Latvija.gov.lv portāls, līdzīgi kā aptuveni simts citu valsts pārvaldes e-pakalpojumu portālu tai skaitā www.eveseliba.gov.lv, elektroniskās identifikācijas pakalpojumu nodrošināšanai izmanto Valsts informācijas sistēmu savietotāja koplietošanas komponenti – Vienotās pieteikšanās modulis (turpmāk - VPM). Ir nekorekti pieminēt portālu www.latvija.gov.lv un VPM, lai pamatotu grozījumu nepieciešamību, jo portālā www.latvija.gov.lv nav nepieciešams veikt nekādas izmaiņas, lai VPM tiktu ieviests kvalificēts identifikācijas līdzeklis.
Skaidrojam, Ministru kabineta 2017.gada 4.jūlija noteikumos Nr. 402 “Valsts pārvaldes e-pakalpojumu noteikumi” 13.8 apakšpunktā noteikts, ka Pakalpojuma turētājs ir atbildīgs par e-pakalpojuma plānošanu, nodrošināšanu, uzturēšanu un attīstību. Pakalpojuma turētājs nosaka e-pakalpojumam nepieciešamo personas elektroniskās identifikācijas līdzekli šo noteikumu pielikumā noteiktajā kārtībā. Tātad, plānotie noteikumu grozījumi jāpamato, atbilstoši šo noteikumu pielikumā esošajai e-pakalpojumam nepieciešamā personas elektroniskās identifikācijas līdzekļa noteikšanas kārtībai, nevis jārada mākslīgas atkarības no citiem ar autentifikācijas procesu nesaistītiem risinājumiem.
Piedāvātā redakcija
-
	Ņemts vērā
Precizēts noteikumu projekta attiecīgais punkts un anotācija.
	-

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums (VARAM - 14.11.2023.)
VRAA nesaskaņo šī punkta redakciju, jo portāls www.latvija.gov.lv ir no Vienotā pieteikšanās moduļa neatkarīgs risinājums. Latvija.gov.lv portāls, līdzīgi kā aptuveni simts citu valsts pārvaldes e-pakalpojumu portālu tai skaitā www.eveseliba.gov.lv, elektroniskās identifikācijas pakalpojumu nodrošināšanai izmanto Valsts informācijas sistēmu savietotāja koplietošanas komponenti – Vienotās pieteikšanās modulis (turpmāk - VPM). Ir nekorekti pieminēt portālu www.latvija.gov.lv un VPM, lai pamatotu grozījumu nepieciešamību, jo portālā www.latvija.gov.lv nav nepieciešams veikt nekādas izmaiņas, lai VPM tiktu ieviests kvalificēts identifikācijas līdzeklis.
Skaidrojam, Ministru kabineta 2017.gada 4.jūlija noteikumos Nr. 402 “Valsts pārvaldes e-pakalpojumu noteikumi” 13.8 apakšpunktā noteikts, ka Pakalpojuma turētājs ir atbildīgs par e-pakalpojuma plānošanu, nodrošināšanu, uzturēšanu un attīstību. Pakalpojuma turētājs nosaka e-pakalpojumam nepieciešamo personas elektroniskās identifikācijas līdzekli šo noteikumu pielikumā noteiktajā kārtībā. Tātad, plānotie noteikumu grozījumi jāpamato, atbilstoši šo noteikumu pielikumā esošajai e-pakalpojumam nepieciešamā personas elektroniskās identifikācijas līdzekļa noteikšanas kārtībai, nevis jārada mākslīgas atkarības no citiem ar autentifikācijas procesu nesaistītiem risinājumiem.
Piedāvātā redakcija
-
	Ņemts vērā
Precizēts attiecīgais noteikumu projekts punkts un anotācija.
	1.3. Pašreizējā situācija, problēmas un risinājumi

	6.
	Noteikumu konsolidētā versija
43. Šo noteikumu 31. punkts stājas spēkā, kad valsts pārvaldes pakalpojumu portālā https://www.latvija.lv ir pieejams vismaz viens kvalificēts elektroniskās identifikācijas līdzeklis. Līdz tam pacients veselības informācijas sistēmas datiem piekļūst, autentifikācijai veselības informācijas sistēmā izmantojot kādu no valsts pārvaldes pakalpojumu portāla https://www.latvija.lv piedāvātajiem autentifikācijas veidiem. Uz ieslodzītajiem neattiecas nosacījums par autentifikāciju veselības informācijas sistēmā, izmantojot personas elektroniskās identifikācijas līdzekļus.
	Iebildums (TM - 09.11.2023.)
Tiesību aktā paredzēt, ka atsevišķas normas spēkā stāšanās ir atkarīga no kāda notikuma, proti, konkrētajā situācijā, kad valsts pārvaldes pakalpojumu portālā https://www.latvija.lv ir pieejams vismaz viens kvalificēts elektroniskās identifikācijas līdzeklis, ir nekonkrēts nosacījums.
Minētais pamatojams ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 157. punktu, proti, ja nepieciešams, norādi uz noteikumu vienības (vienību) spēkā stāšanās laiku raksta, ievērojot šo noteikumu 156.punktā minētās prasības, un šo noteikumu 156.1. apakšpunktā minēto vārdu vietā raksta norādi uz attiecīgo noteikumu vienību un vārdus “stājas spēkā”, aiz kuriem raksta attiecīgās noteikumu vienības spēkā stāšanās datumu attiecīgā locījumā.
Lūdzam noteikumu vienības spēkā stāšanos noteikt atbilstoši normatīvo aktu prasībām.
Piedāvātā redakcija
-
	Ņemts vērā
Noteikumu projekta attiecīgais punkts precizēts, saglabājot spēkā stāšanās sasaisti ar konkrēta nosacījuma izpildi, bet papildus nosakot, ka prasība stājas spēkā ne ātrāk kā 2024.gada 1.janvārī. Spēkā stāšanās sasaistīta ar konkrēto nosacījumu, jo Veselības ministrijas ieskatā ir būtiski, ka pārejot uz  stingrākām autentifikācijas līdzekļu izmantošanas prasībām tiek nodrošināta autentifikācijas iespēja gan ar kvalificētiem, gan kvalificētiem paaugstinātas drošības identifikācijas līdzekļiem. Ja tiktu noteikts tikai konkrētās normas spēkā stāšanās termiņš, tad   gadījumā, ja kādu tehnisku iemeslu dēļ kvalificētā elektroniskās identifikācijas rīka integrēšana Vienotajā pieteikšanās modulī aizkavētos, iedzīvotājiem piekļuve e-veselības sistēmai būtu jānodrošina tikai ar kvalificētiem paaugstinātas drošības elektroniskās identifikācijas līdzekļiem. Tādējādi tai sabiedrības daļai, kura izmanto SMART ID, bet neizmanto eID vai e-paraksts mobile, zināmu laiku tiktu ierobežota iespēja piekļūt e-veselībai.

 
	43. Šo noteikumu 31. punkts stājas spēkā, kad Vienotajā pieteikšanās modulī ir pieejams vismaz viens kvalificēts elektroniskās identifikācijas līdzeklis, bet ne ātrāk kā 2024.gada 1.janvārī. Līdz tam pacients veselības informācijas sistēmas datiem piekļūst, izmantojot visus Vienotajā pieteikšanās modulī pieejamos elektroniskās identifikācijas līdzekļus. Uz ieslodzītajiem neattiecas nosacījums par autentifikāciju veselības informācijas sistēmā, izmantojot personas elektroniskās identifikācijas līdzekļus.

	7.
	Noteikumu (grozījumu) projekts
 Izdarīt Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu" (Latvijas Vēstnesis, 2014, 52. nr.; 2015, 248. nr.; 2016, 233. nr.; 2017, 171. nr.; 2018, 42., 101., 142., 251. nr.; 2019, 108. nr.; 2020, 248. nr.; 2021, 48., 243., 248. nr.; 2023, 52. nr.) šādu grozījumu:
	Priekšlikums (VARAM - 14.11.2023.)
Ņemot vērā to, ka ir nodrošināma jau esošā iespēja veselības informācijas sistēmā ar Vienotā pieteikšanās moduļa starpniecību autentificēties ar kvalificētiem paaugstinātas drošības personas elektroniskās identifikācijas līdzekļiem, aicinām precizēt arī noteikumu 31.punktu.
Piedāvātā redakcija
31. Pacients veselības informācijas sistēmas datiem piekļūst, autentificējoties veselības informācijas sistēmā, izmantojot kvalificētus un kvalificētus paaugstinātas drošības personas elektroniskās identifikācijas līdzekļus.
 
	Ņemts vērā
-
	-

	8.
	MK sēdes protokollēmuma projekts
-
	Priekšlikums (FM - 08.11.2023.)
Lūdzam aizpildīt Ministru kabineta sēdes protokollēmuma projektu.
Piedāvātā redakcija
-
	Ņemts vērā
-
	1. Pieņemt iesniegto noteikumu projektu.



